Diari Oficial de la Generalitat Valenciana


Sumari del DOGV 9501, del 30-12-2022 (2022/12547)

RESOLUCIÓ de 28 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2023
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12762


Data del document
:   28-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 28 de desembre de 2022, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2023 [2022/12512]  
  
  
Mitjançant l'Ordre 2/2021, d'11 de març, de la Vicepresidència i Conselleria d'Igualtat i Polítiques Inclusives, es van aprovar les bases reguladores de la concessió de subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, DOGV núm. 9041, de 15 de març de 2021 (d'ara en avant, Ordre 2/2021).  
El procediment per a la concessió de subvencions en règim de concurrència competitiva, regulat en l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, preveu que se'n procedirà a la convocatòria mitjançant una resolució.  
El Pla estratègic de subvencions de la Vicepresidència i Conselleria d'Igualtat i Polítiques Inclusives per al període 2021-2023, aprovat per la Resolució de 19 de juny de 2021, de la Vicepresidència i Conselleria d'Igualtat i Polítiques Inclusives, preveu que en l'últim trimestre del 2022 es publique la convocatòria única de les subvencions corresponents a la línia S1130 (programes d'infància i adolescència: sensibilització, intervenció i formació) del programa pressupostari 313.30 per a l'exercici 2023.  
En virtut del que s'ha exposat, de conformitat amb les competències conferides pel Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, i per l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte de les subvencions  
1. Es convoquen en règim de concurrència competitiva subvencions per a l'exercici 2023, per a:  
a) Programes de prevenció i protecció de la infància i l'adolescència.  
b) Programes per al foment de l'acolliment familiar, així com per a l'adopció de xiquetes i xiquets amb característiques molt especials.  
c) Programes de formació a persones professionals que interactuen en el desenvolupament de la seua professió amb persones menors d'edat.  
d) Programes de promoció de drets de la infància i l'adolescència.  
  
Segon. Finançament de les subvencions  
1. El projecte de Llei de pressupostos de la Generalitat per a l'exercici 2023 preveu la línia de subvenció S1130000, en l'aplicació pressupostària 56.39.17.665.64.8, denominada «Programes d'infància i adolescència: sensibilització, intervenció i formació», i dotada amb un import màxim de 400.000,00 ?, destinats als programes objecte d'aquesta convocatòria.  
2. En aplicació del que es disposa en l'article 18 de l'Ordre 2/2021, aquest import es distribuirà entre les diferents categories de programes, de manera que el màxim destinat a cadascun d'aquests siga:  
a) Per a programes de promoció de drets de la infància i l'adolescència: 56.000 ?, o si l'import de la línia fora diferent del projectat, un 14 % d'aquest.  
b) Per a programes de prevenció i protecció: 180.000 ?, o si l'import de la línia fora diferent del projectat, un 45 % d'aquest.  
c) Per al foment de l'acolliment familiar, així com per a l'adopció de xiquetes i xiquets amb característiques molt especials: 108.000 ?, o si l'import de la línia fora diferent del projectat, un 27 % d'aquest.  
d) Per a programes de formació a persones professionals que interactuen en el desenvolupament de la seua professió amb persones menors d'edat: 56.000 ?, o si l'import de la línia fora diferent del projectat, un 14 % d'aquest.  
3. No obstant això, si per a alguna d'aquestes categories de programes no s'esgotara el crèdit disponible, una vegada concedida subvenció a tots els expedients que arriben a la puntuació mínima per l'import sol·licitat o pel màxim possible, atés el cost del programa, el sobrant es destinarà a la resta de categories, a parts iguals entre aquestes, llevat que aquest increment supose que en alguna de les categories se supere l'import total que pot concedir-se, i en aquest cas se li atribuirà només la quantitat necessària per a arribar a aquest límit. Aquest crèdit incrementat es distribuirà, dins de cada categoria, entre les sol·licituds que hagen aconseguit la puntuació mínima, de manera proporcional a la puntuació obtinguda, seguint el mateix criteri que estableix l'article 18 de l'Ordre 2/2021 per a altres excedents.  
4. La present convocatòria queda condicionada a l'existència de crèdit adequat i suficient en els pressupostos de la Generalitat per a l'exercici 2023.  
  
Tercer. Condicions de concessió de la subvenció  
1. Podran optar a la subvenció les entitats sense ànim de lucre que reunisquen els requisits establits en l'article 9 de l'Ordre 2/2021. La concessió de la subvenció s'ajustarà a les disposicions d'aquesta ordre, amb les especificacions següents:  
2. Es consideraran prioritàries, en aplicació del que estableix el seu article 4.2, les subcategories de programes de prevenció i protecció de la infància i l'adolescència següents:  
a) Prevenció de la violència contra la infància i adolescència en les xarxes socials i internet.  
b) Prevenció de conductes antisocials en persones menors de 14 anys d'edat.  
c) Prevenció d'addiccions en adolescents.  
d) Foment del bon tracte en la infància i l'adolescència.  
3. Es consideraran prioritàries, en aplicació del que estableix el seu article 5.2, les subcategories de programes per al foment de l'acolliment familiar següents, així com per a l'adopció de xiquetes i xiquets amb característiques molt especials:  
a) Sensibilitzar la societat, donant a conéixer el recurs de l'acolliment familiar com a mesura de protecció de la infància i l'adolescència per excel·lència, i l'adopció de xiquets, xiquetes i adolescents amb característiques molt especials.  
b) Captar potencials famílies acollidores per a formalitzar acolliments de xiquets, xiquetes i adolescents protegits per la Generalitat que per les circumstàncies i necessitats especials que presenten tenen menys possibilitats de ser acollits en família.  
c) Captar entitats públiques i privades que s'adherisquen al programa de l'acolliment familiar perquè es comprometen formalment a oferir beneficis o avantatges respecte dels productes o serveis que constituïsquen el gir ordinari de la seua activitat, ja siga de productes o/i serveis.  
  
4. Perquè es considere com a prioritari, els objectius i les actuacions del programa presentat han de respondre inequívocament a les finalitats que es recullen en els dos apartats anteriors.  
5. En aplicació del que es disposa en el seu article 6.2, només seran objecte de subvenció els programes de formació a persones professionals que interactuen en el desenvolupament de la seua professió amb persones menors d'edat, les línies formatives que versen sobre alguna de les temàtiques següents:  
a) Entorns segurs per a la infància i l'adolescència: bon tracte; prevenció, detecció precoç i actuació davant qualsevol forma de violència; identificació de factors de risc i vulnerabilitats, i impacte dels rols i estereotips de gènere.  
b) La seguretat i l'ús segur i responsable d'internet en la infància i l'adolescència. Ús intensiu i generació de trastorns conductuals.  
  
c) Prevenció de la victimització secundària.  
e) Prevenció, detecció i atenció de l'abús sexual infantil.  
f) Prevenció, detecció i atenció de l'explotació sexual, i tràfic de persones menors d'edat.  
g) Diversitat sexual i familiar, i detecció i prevenció de les diferents formes d'LGTBIfòbia.  
6. D'acord amb l'article 3 de l'Ordre 2/2021, són programes de promoció de drets de la infància i l'adolescència els dirigits a conscienciar la població en general de la consideració de les persones menors d'edat com a subjectes de drets, a fomentar la seua participació activa i progressiva segons la seua edat i maduresa en els àmbits públics i socials que els afecten directament o indirectament, així com a promoure l'interés superior de la infància i l'adolescència com a principi rector de tota l'actuació social.  
7. Per a obtindre la subvenció, caldrà aconseguir una puntuació mínima de 50 punts, dels quals almenys 20 hauran de correspondre als criteris específics per a la categoria de programes a què s'opta.  
  
  
Quart. Forma, termini i lloc de presentació de les sol·licituds  
1. Les entitats interessades poden sol·licitar subvencions per a diversos programes, fins i tot dins d'una mateixa categoria o subcategoria. No obstant això, per a optar a la subvenció de diversos programes es presentarà una sol·licitud diferent per a cadascun d'aquests, acompanyada cadascuna de tota la documentació preceptiva. Si una mateixa sol·licitud incloguera la petició de subvenció per a diversos programes, es considerarà que no reuneix els requisits exigits i es procedirà d'acord amb el resolc sisé.  
2. Si l'entitat interessada presentara diverses sol·licituds per a programes idèntics, es considerarà que l'última vàlidament presentada substitueix les anteriors i serà la que es tramite.  
3. El termini de presentació de sol·licituds serà d'un mes a partir de l'endemà de la publicació d'aquesta resolució en el Diari Oficial de la Generalitat Valenciana.  
4. En compliment de l'obligació prevista en l'article 14 de la Llei 39/2015, d'1 d'octubre, del procediment administratiu comú (d'ara en avant, Llei 39/2015), les sol·licituds es presentaran exclusivament per mitjans electrònics. Per a això, s'accedirà a la seu electrònica de la Generalitat mitjançant l'enllaç que corresponga, segons la categoria de programa, d'entre els que figuren a continuació:  
a) Programes de prevenció i protecció de la infància i l'adolescència:  
http://www.gva.es/es/inicio/procedimientos'id\_proc=21193  
b) Programes per al foment de l'acolliment familiar, així com per a l'adopció de xiquetes i xiquets amb característiques molt especials:  
http://www.gva.es/es/inicio/procedimientos'id\_proc=21016  
c) Programes de formació a persones professionals que interactuen en el desenvolupament de la seua professió amb persones menors d'edat:  
http://www.gva.es/es/inicio/procedimientos'id\_proc= 21602  
d) Programes de promoció de drets de la infància i l'adolescència:  
http://www.gva.es/es/inicio/procedimientos'id\_proc=22885  
5. D'acord amb el que es preveu en l'article 68.4 de la Llei 39/2015, si alguna de les entitats concurrents presentara la seua sol·licitud presencialment, se'l requerirà perquè l'esmene mitjançant la seua presentació electrònica. A aquest efecte, es considerarà com a data de presentació de la sol·licitud aquella en què haja sigut realitzada l'esmena.  
6. La sol·licitud ?emplenarà i signarà electrònicament en línia la persona que tinga la representació legal de l'entitat i que compte amb autorització a aquest efecte de l'òrgan competent per a sol·licitar la subvenció. El model normalitzat de sol·licitud estarà disponible en el punt d'accés electrònic de la convocatòria i inclourà la declaració responsable que l'entitat no està incursa en cap prohibició per a obtindre la condició de beneficiària de subvencions.  
  
Cinqué. Documentació que acompanya a la sol·licitud  
Juntament amb la sol·licitud, haurà de presentar-se la documentació següent:  
1. Certificat acreditatiu de l'acord adoptat per l'òrgan competent de l'entitat, en el qual s'autoritze al representant legal la sol·licitud d'ajuda per a algun dels programes que es convoquen. Per a aquest certificat, que ha d'anar signat electrònicament per qui exercisca les funcions de secretaria, s'utilitzarà com a model normalitzat el formulari «CERTIFICAT DE L'ACORD». Si el o la representant legal té atribucions suficients per a sol·licitar la subvenció sense l'autorització d'un òrgan de govern, no caldrà adjuntar-hi aquest certificat, però haurà de presentar-se la documentació acreditativa d'aquesta facultat.  
2. Declaració responsable del compliment de requisits per a accedir a la subvenció, que ha d'anar signada electrònicament pel o la representant legal de l'entitat per a això; s'utilitzarà com a model normalitzat el formulari «DECLARACIÓ DE COMPLIMENT DE REQUISITS».  
3. Memòria d'actuació de l'entitat en l'àmbit de la infància i l'adolescència, en la qual es descriga l'experiència de l'entitat en la realització de qualsevol dels programes previstos en l'Ordre 2/2021 en els deu anys anteriors a la data de publicació de la convocatòria. Per a això, s'utilitzarà com a model normalitzat el formulari «MEMÒRIA D'ACTUACIÓ».  
A aquest document s'adjuntarà l'original electrònic o la còpia electrònica autèntica de la documentació acreditativa de l'experiència de l'entitat. Les actuacions que no s'acrediten d'aquesta manera no es tindran en compte en la puntuació de l'experiència de l'entitat, llevat que aquesta estiga ja en poder de la Generalitat i en la memòria d'actuació s'identifique el procediment en el qual pot consultar-se.  
4. Memòria del programa proposat, que inclourà necessàriament la descripció precisa de la seua finalitat, del seu pressupost i de les accions previstes. En el pressupost s'especificarà el cost estimat de cadascuna de les accions que incloga el programa. A més, la memòria inclourà, si escau, els continguts que figuren a continuació per a cada categoria de programes. Aquests continguts no són preceptius, però seran tinguts en compte per a valorar els criteris de concessió que figuren en l'article 12 de l'Ordre 2/2021:  
a) Per a programes de prevenció i protecció de la infància i l'adolescència, s'especificarà:  
1r. L'objectiu general i els objectius específics del programa.  
2n. El nombre d'actuacions proposades.  
3r. Els col·lectius concrets i/o societat en general als quals es dirigeix cadascuna de les actuacions.  
4t. L'àmbit territorial en què es desenvolupa el programa. S'especificaran totes les localitats en les quals es realitzaran accions. Si el programa no tinguera una localització física o no estiguera predeterminada, haurà de descriure's la forma d'accés de les persones destinatàries amb detall suficient perquè puga determinar-se'n l'àmbit territorial d'actuació. Si la informació resulta insuficient per a determinar-ne l'àmbit, el programa es considerarà d'àmbit local.  
5é. Els procediments de coordinació amb les administracions públiques competents en les matèries del seu àmbit d'aplicació, si n'hi haguera. Es descriuran els procediments i canals de comunicació, i s'especificarà l'administració de què es tracta i el departament competent en la matèria del programa.  
6é. Els recursos humans del programa, amb especificació, per cada professional intervinent, de les tasques a realitzar. L'experiència i la dedicació de les persones professionals adscrites al programa únicament es puntuaran si la seua comesa queda explicitada en el programa  
7é. La descripció de la metodologia i els materials a utilitzar, si escau.  
b) Per a programes per al foment de l'acolliment familiar, així com per a l'adopció de xiquetes i xiquets amb característiques molt especials, s'especificarà:  
1r. L'objectiu del programa.  
2n. Els col·lectius concrets i/o societat en general a què es dirigeix cada acció.  
3r. L'àmbit territorial en què es desenvolupa el programa. S'especificaran totes les localitats on es realitzaran accions. Si el programa no tinguera una localització física o no estiguera predeterminada, haurà de descriure's la forma d'accés de les persones destinatàries amb detall suficient perquè es puga determinar el seu àmbit territorial d'actuació. Si la informació resulta insuficient per a determinar-ne l'àmbit, el programa es considerarà d'àmbit local.  
4t. El nombre d'activitats proposades en relació amb la seua duració.  
5é. La justificació de l'adequació del programa en vista de la seua finalitat.  
6é. La descripció de la metodologia i els materials a utilitzar, si escau.  
7é. La identificació i el perfil de les persones responsables del desenvolupament de cadascuna de les activitats subvencionables.  
c) Per a programes de formació a persones professionals que interactuen en el desenvolupament de la seua professió amb persones menors d'edat, s'enumerarà totes les accions formatives projectades, amb especificació de la seua duració en hores, el col·lectiu professional a què es dirigeix, les temàtiques abordades distribuïdes per sessions i el pressupost estimat de cadascuna. S'inclourà, a més, quan siga procedent, la programació didàctica d'una sessió tipus, el material didàctic a la disposició de les persones participants i els instruments d'avaluació. L'omissió d'algun d'aquests tres últims continguts determinarà que no s'obtinga puntuació en els criteris de concessió corresponents.  
d) Per a programes de promoció de drets de la infància i l'adolescència:  
1r. Àmbit territorial en què es desenvolupa el programa. S'especificaran totes les localitats on es realitzaran accions. Si el programa no tinguera una localització física o no estiguera predeterminada, haurà de descriure's la forma d'accés de les persones destinatàries amb detall suficient perquè es puga determinar el seu àmbit territorial d'actuació. Si la informació resulta insuficient per a determinar-ne l'àmbit, el programa es considerarà d'àmbit local.  
2n. Procediments d'intercanvi d'informació, o d'altres de coordinació amb les administracions competents en les matèries del seu àmbit d'aplicació. Es descriuran els procediments i canals de comunicació, i s'especificarà l'administració de què es tracta i el departament competent en la matèria del programa.  
3r. Recursos humans del programa, amb especificació, per cada professional intervinent, de les tasques a realitzar. L'experiència i la dedicació de les persones professionals adscrites al programa únicament es puntuaran si la seua comesa queda explicitada en el programa.  
4t. Fases de planificació i desenvolupament del programa.  
5é. Si n'hi ha, materials de difusió destinats específicament a la infància i/o a l'adolescència.  
6é. Objectius, metodologia i sistemes d'avaluació.  
5. Formulari sobre el programa «INFORMACIÓ ADDICIONAL», degudament emplenat, segons el model normalitzat que corresponga a la categoria del programa per al qual se sol·licita la subvenció.  
6. Declaració responsable sobre els criteris de concessió de la subvenció, signada electrònicament pel o la representant legal de l'entitat. S'utilitzarà com a model el formulari normalitzat denominat «DECLARACIÓ RESPONSABLE DELS CRITERIS DE CONCESSIÓ». Aquesta declaració inclou la relació de les persones professionals adscrites al programa i les declaracions responsables que acrediten les clàusules socials, documents a què fan referència els paràgrafs g i h de l'article 19.3 de l'Ordre 2/2021.  
7. Tots els models normalitzats esmentats estaran disponibles en el portal d'internet de la Generalitat, juntament amb la informació del tràmit, en l'apartat «Impresos associats». Es pot accedir directament a aquesta informació i als formularis mitjançant els enllaços següents:  
  
a) Programes de prevenció i protecció de la infància i l'adolescència:  
http://www.gva.es/es/inicio/procedimientos'id\_proc=21113  
b) Programes per al foment de l'acolliment familiar, així com per a l'adopció de xiquetes i xiquets amb característiques molt especials:  
http://www.gva.es/es/inicio/procedimientos'id\_proc=21902  
c) Programes de formació a persones professionals que interactuen en el desenvolupament de la seua professió amb persones menors d'edat:  
http://www.gva.es/es/inicio/procedimientos'id\_proc= 21200  
d) Programes de promoció de drets de la infància i l'adolescència:  
  
http://www.gva.es/es/inicio/procedimientos'id\_proc=22515  
8. Si la subvenció es pretén cobrar en un compte que ja està donat d'alta per a relacionar-se econòmicament amb la Generalitat, se n'haurà de fer constar l'IBAN en la sol·licitud. En cas contrari, haurà de tramitar-se l'alta mitjançant el tràmit automatitzat previst en l'article 5 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (d'ara en avant, Ordre 2/2022). A aquest tràmit es pot accedir mitjançant l'enllaç següent:  
https://www.gva.es/es/inicio/procedimientos'id\_proc=22483  
  
En cas que no es reunisquen la totalitat dels requisits previstos per al tràmit automatitzat, haurà de presentar-se el model de domiciliació bancària emplenat i signat electrònicament pel o la representant legal de l'entitat, i la resta de documentació exigida en l'article 7 de l'Ordre 2/2022. Tant el model com la informació sobre els documents requerits poden obtindre's mitjançant l'enllaç següent:  
  
https://www.gva.es/es/inicio/procedimientos'id\_proc=15855&version=amp.  
9. Quan no s'autoritze la consulta telemàtica per a la seua comprovació, s'hi adjuntaran, a més, els certificats d'estar al corrent en el compliment de les obligacions tributàries tant amb la hisenda estatal, com amb la hisenda de la Generalitat. També haurà de presentar-se un certificat d'estar al corrent de les obligacions amb la Seguretat Social en cas d'oposició expressa a la seua verificació mitjançant consulta telemàtica.  
  
10. A més, per a programes de prevenció i protecció i per a programes de promoció de drets de la infància i l'adolescència, si l'entitat té subscrits acords de col·laboració amb altres entitats privades per a desenvolupar accions conjuntes per a la promoció dels drets de la infància o la prevenció i protecció davant del maltractament de xiquets, xiquetes i adolescents, s'aportarà original electrònic o còpia electrònica autèntica del document de formalització de l'acord. Aquest document no serà preceptiu, però la seua omissió impedirà obtindre puntuació en l'apartat corresponent.  
  
Sisé. Esmena de la sol·licitud  
1. Rebudes les sol·licituds, si la comissió instructora constata que la sol·licitud no reuneix els requisits exigits o no s'acompanya la documentació preceptiva, es requerirà l'entitat interessada perquè, en un termini de deu dies hàbils, esmene les faltes o aporte la documentació, en els termes i amb els efectes previstos en l'article 21 de l'Ordre 2/2021.  
  
2. La documentació requerida s'aportarà telemàticament a l'expedient que conste en el requeriment, accedint a la seu electrònica de la Generalitat amb el mateix certificat electrònic amb què es va presentar la sol·licitud, a través de l'enllaç que corresponga, segons la categoria a què pertanga el programa, dels que figuren a continuació:  
a) Programes de prevenció i protecció de la infància i l'adolescència:  
http://www.gva.es/es/inicio/procedimientos'id\_proc=21658  
b) Programes per al foment de l'acolliment familiar, així com per a l'adopció de xiquetes i xiquets amb característiques molt especials:  
http://www.gva.es/es/inicio/procedimientos'id\_proc=21244  
c) Programes de formació a persones professionals que interactuen en el desenvolupament de la seua professió amb persones menors d'edat:  
http://www.gva.es/es/inicio/procedimientos'id\_proc=21123  
d) Programes de promoció de drets de la infància i l'adolescència:  
http://www.gva.es/es/inicio/procedimientos'id\_proc=22103  
  
Seté. Criteris de valoració de les sol·licituds  
La valoració de les sol·licituds s'haurà d'ajustar als criteris establits en el capítol I del títol II de l'Ordre 2/2021.  
  
Huité. Termini de resolució i notificació  
1. D'acord amb el que s'estableix en l'article 24.1 de l'Ordre 2/2021, el termini màxim per a notificar la resolució serà de tres mesos comptats des de la publicació de la convocatòria en el Diari Oficial de la Generalitat Valenciana. Si no es notificara la resolució expressa en el termini assenyalat, els interessats podran entendre que la seua sol·licitud ha sigut desestimada, en aplicació del que es disposa en l'article 25.1. de la Llei 39/2015, amb els efectes previstos en l'article 24.2 del mateix text legal.  
2. Quan es requerisca a l'entitat sol·licitant l'esmena de deficiències en la sol·licitud o l'aportació de documents, o d'elements de judici necessaris per a l'acreditació dels requisits o per a l'aplicació dels criteris de valoració, el còmput del termini per a resoldre se suspendrà durant el temps que hi haja entre la notificació del requeriment i el seu compliment efectiu o, si de cas hi manca, durant el termini concedit per a l'esmena o l'aportació.  
  
Nové. Mitjà de publicació i notificació dels tràmits del procediment  
  
1. De conformitat amb el que s'estableix en l'article 45.1b de la Llei 39/2015, els requeriments d'esmena de les sol·licituds, les resolucions de considerar que les entitats sol·licitants han desistit i la resta d'actes integrants del procediment, a excepció de la resolució per la qual es concedisquen o deneguen les subvencions, es publicaran en el portal web de la Vicepresidència i Conselleria d'Igualtat i Polítiques Inclusives, en la secció dedicada a la subvenció de promoció dels drets de la infància i l'adolescència i participació infantil, a la qual pot accedir-se mitjançant l'enllaç següent:  
https://inclusio.gva.es/es/web/menor/programes-infancia  
2. La resolució de concessió es publicarà en el Diari Oficial de la Generalitat Valenciana.  
3. Les publicacions a què fa referència aquest article tindran els efectes de notificació a les persones interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Desé. Òrgan competent per a la resolució i recursos  
1. La persona titular de Direcció General d'Infància i Adolescència resoldrà, per delegació de la persona titular de la conselleria amb competència en aquesta matèria, la concessió o denegació de les sol·licituds, tal com disposa l'article 24.2 de l'Ordre 2/2021.  
2. La persona titular de la direcció territorial a què corresponga instruir l'expedient dictarà, per delegació de la persona titular de la conselleria amb competència en aquesta matèria, la resolució de considerar desistides les entitats sol·licitants que no esmenen les deficiències de la seua sol·licitud o la falta dels documents preceptius, de conformitat amb l'article 21.3 de l'Ordre 2/2021.  
3 Aquestes resolucions, dictades per delegació, indicaran expressament aquesta circumstància i es consideraran dictades per l'òrgan delegant, per la qual cosa esgotaran la via administrativa. Contra aquestes es podrà interposar un recurs potestatiu de reposició davant l'òrgan que les va dictar, en el termini d'un mes a comptar des de l'endemà de la seua notificació, segons el que s'estableix en els articles 123 i 124 de la Llei 39/2015, o directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació d'aquesta, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que les persones interessades puguen exercitar-ne, si escau, qualsevol altre que consideren procedent.  
  
Onzé. Règim de lliurament de pagaments  
1. El règim de lliurament de les subvencions concedides a l'empara de la present convocatòria inclourà pagaments anticipats i a compte. Llevat que la Llei de pressupostos de la Generalitat per a l'exercici 2023 ho exceptue, aquest règim s'ajustarà al que es disposa en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. El pagament anticipat es farà per l'import màxim previst en el règim de lliurament. L'abonament a compte s'aplicarà a l'import pendent de la subvenció, després de la justificació de l'aplicació efectiva de l'import anticipat.  
3. Per a procedir al pagament de la subvenció, l'entitat beneficiària haurà de complir les condicions establides en l'article 30.2 de l'Ordre 2/2021. La condició d'estar al corrent de les obligacions tributàries i davant de la Seguretat Social serà comprovada per l'Administració, mitjançant la consulta a les plataformes d'intermediació de dades o altres sistemes electrònics habilitats a aquest efecte, llevat que la falta d'autorització o l'oposició expressa ho impedisquen. En aquest cas, s'haurà d'aportar certificat de l'autoritat corresponent. La condició de no ser deutor per resolució de procedència de reintegrament s'acreditarà mitjançant la declaració responsable que figura en la sol·licitud de subvenció.  
  
Dotzé. Obligacions de les entitats beneficiàries  
1. Totes les entitats que obtinguen subvenció hauran de complir les obligacions recollides en l'article 26 de l'Ordre 2/2021, i les restants derivades de la normativa vigent, tant sectorial com en matèria de subvencions.  
2. En compliment de la Llei 19/2013, de 9 de desembre, de transparència, accés a la informació pública i bon govern (d'ara en avant, Llei 19/2013); la Llei 1/2022, de 13 d'abril, de transparència i bon govern de la Comunitat Valenciana (d'ara en avant Llei 1/2022), i de l'article 18 de la Llei 38/2003, de 17 de novembre, general de subvencions (d'ara en avant, Llei general de subvencions), les entitats beneficiàries estaran subjectes a les obligacions de transparència següents:  
a) Hauran de complir les obligacions de publicitat activa recollides en el capítol II del títol I de la Llei 19/2013, quan es troben en alguna de les situacions següents:  
1r) Si perceben durant el període d'un any ajudes o subvencions públiques en una quantia superior a 100.000 euros.  
2n) Si perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
  
3r) Si les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar, en els termes previstos en els principis generals de l'article 5 de la Llei 19/2013, la informació institucional i organitzativa de l'article 6, i l'econòmica i pressupostària de l'article 8 d'aquesta norma. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/es/tep.  
Aquesta informació s'haurà de publicar a partir de l'any següent a aquell en què s'hagen superat els llindars establits, i s'haurà de mantindre publicada durant almenys quatre anys naturals.  
b) Aquestes obligacions comporten l'obligació accessòria de subministrar a l'òrgan concedent, després del requeriment previ, tota la informació que siga necessària per al compliment de les obligacions imposades per la Llei 1/2022, la qual cosa pot determinar, en cas d'incompliment, les conseqüències previstes en l'article 5 d'aquesta norma.  
c) Els nous conjunts de dades que es generen amb motiu de les activitats objecte d'aquesta subvenció s'han de disposar, sempre que siga possible, com a conjunt de dades obertes.  
3. Els i les qui hagen obtingut subvenció per a programes de formació a persones professionals que interactuen, en el desenvolupament de la seua professió, amb persones menors d'edat, tindran, a més, l'obligació específica d'executar el programa d'acord amb la memòria presentada, en els termes següents:  
a) Si la memòria inclou la programació didàctica d'una sessió tipus, haurà de programar les restants sessions amb el mateix detall i les mateixes especificacions que aquesta conté.  
b) Si la memòria inclou material didàctic destinat a les persones participants, haurà de posar-se a la seua disposició.  
c) Si la memòria inclou instruments d'avaluació, hauran d'aplicar-los efectivament i computar els seus resultats, i donar compte d'aquests en la memòria justificativa.  
4. Els i les qui hagen obtingut subvenció per a programes de promoció de drets de la infància i l'adolescència tindran, a més, l'obligació específica d'executar el programa d'acord amb la memòria presentada, en els termes següents:  
a) Si s'han previst estratègies per a revertir les desigualtats de gènere, aquestes hauran d'aplicar-se en la fase d'implementació que s'haja especificat en el programa.  
b) Si el programa inclou materials de difusió destinats específicament a la infància i/o a l'adolescència, aquests s'han de posar a la disposició dels xiquets, xiquetes i adolescents destinataris.  
c) S'aplicarà en el desenvolupament del programa la metodologia, els sistemes objectius d'avaluació de resultats i les tecnologies de la informació i la comunicació previstos en la memòria  
  
Tretzé. Termini i forma de justificació de l'ajuda  
1. La justificació de la subvenció s'efectuarà abans del 31 d'octubre de 2023, si bé, en el cas que s'hagueren atorgat pagaments anticipats o a compte, les despeses que s'hagen produït amb posterioritat al 30 de setembre podran justificar-se fins al 31 de gener de 2024. Tot això sense perjudici de la possible ampliació del termini prevista en l'article 31.2 de l'Ordre 2/2021.  
2. La justificació s'ajustarà al que es disposa en els articles 32 i 33 de l'Ordre 2/2021, amb les especificacions que, si escau, reculla la resolució de concessió. Tal com disposa l'esmentat article 32, l'import a justificar haurà de ser la totalitat de la despesa realitzada. Totes les despeses correspondran a actuacions dutes a terme el 2023 i hauran d'estar pagades abans que concloga el termini en el qual, d'acord amb el que s'ha estipulat en l'apartat anterior, hagen de justificar-se.  
  
Catorzé. Pla de control  
En aplicació del que es disposa en l'article 29 de l'Ordre 2/2021, els serveis territorials de la conselleria competent en matèria de protecció d'infància i adolescència realitzaran una comprovació material de l'efectiva realització de l'activitat subvencionada, en els termes següents, fixats en la resolució de 2 de novembre de 2022, de la Vicepresidència i Conselleria d'Igualtat i Polítiques Inclusives, per la qual s'aprova el pla de control aplicable a les subvencions atorgades amb càrrec a les dotacions pressupostàries de la Direcció General d'Infància i Adolescència en l'exercici 2023:  
1. El tipus de control a realitzar serà administratiu, basat en la documentació aportada per cada entitat, juntament amb la seua sol·licitud, i, posteriorment, com a justificació de la subvenció que li haja sigut atorgada. Amb aquesta finalitat, se supervisarà tota la documentació exigida en les bases reguladores i en la resolució de convocatòria, i es requerirà l'aportació de tots els documents complementaris que resulten necessaris per a comprovar, verificar i aclarir els aspectes que així ho exigisquen. A més, quan siga necessari, s'obtindrà la informació addicional que permeta determinar el grau efectiu d'execució del programa objecte de subvenció.  
2. Dins del conjunt de sol·licituds presentades, se seleccionarà una mostra aleatòria, però suficientment representativa de qualssevol documents i altres elements acreditatius de la realització de l'activitat o activitats programades. Addicionalment, de forma degudament motivada, s'aplicaran criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que es consideren d'especial rellevància.  
  
3. El percentatge mínim de subvenció a controlar sobre el total concedit serà del 10 %.  
  
Quinzé. Tractament de dades personals  
1. En compliment del que es preveu en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), els formularis mitjançant els quals la Generalitat obtinga dades personals per a aquesta convocatòria contindran la informació necessària sobre la identitat del responsable del tractament, la seua legitimitat i els seus fins, els drets que assisteixen els seus titulars i la resta de la informació indicada en l'article 13 del Reglament general de protecció de dades. Quan es tracte de dades de terceres persones, els qui les faciliten estaran obligats a proporcionar prèviament als seus titulars la informació continguda en l'article 14 del Reglament general de protecció de dades.  
2. El tractament de dades personals per part de les entitats beneficiàries per a l'execució de les accions subvencionades i per a la justificació de la subvenció, s'haurà d'ajustar al que es disposa en el Reglament de protecció de dades; en la Llei orgànica 3/2018, de 5 de desembre, de protecció de dades personals i garantia dels drets digitals, i en la resta de normes en la matèria que integren l'ordenament.  
  
  
Setzé. Efectes  
Aquesta resolució produirà efectes des de l'endemà de la seua publicació en el Diari Oficial de la Generalitat Valenciana.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant l'òrgan que la dicta en el termini d'un mes, computat en els mateixos termes, d'acord amb els articles 123 i 124 de la Llei 39/2015 d'1 d'octubre, del procediment administratiu comú de les administracions públiques. Tot això, sense perjudici que les persones interessades puguen exercitar-ne, si escau, qualsevol altre que consideren procedent.  
  
València, 28 de desembre de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.